Document ID: /roh_data/filtered/Billingualer_Corpus_interleaved-de-rm.jsonl.gz/137

This is a text translated from German to Rumantsch Grischun.
Umweltpreis 1999 der Arge Alp: Jetzt anmelden

Der Umweltpreis der Arbeitsgemeinschaft Alpenländer (Arge Alp) will den Einsatz zu Gunsten der Umwelt im Alpenraum auszeichnen und zur Nachahmung anregen. Als Neuerung wird der Umweltpreis 1999 thematisch auf Massnahmen zum Klimaschutz ausgerichtet. Die Ausschreibungsfrist dauert bis Ende Dezember 1998.

Für den Umweltpreis 1999 der Arge Alp bewerben können sich Einwohnerinnen und Einwohner, Gemeinden, Unternehmen, Verbände und Organisationen, die sich für die Umwelt verdient gemacht haben. Sie werden eingeladen, der Arge Alp ihre ausgeführten Projekte zum Klimaschutz zu melden.

Thema 1999: Klimaschutz

Im Alpenraum sind die Auswirkungen von Klimaveränderungen besonders bedeutsam. Klimaschutz ist deshalb eines der übergeordneten Ziele der Umweltpolitik. Gefragt sind Projekte mit konkreten und umfassenden Massnahmen zum Klimaschutz. Sie müssen bereits realisiert sein und zu einer Reduktion der Kohlendioxid-Belastung der Luft führen. Denkbar sind u.a. wegweisende Energiesparmassnahmen oder der Einsatz erneuerbarer Energiequellen. Ebenfalls eingereicht werden können Aktionen, die durch nachhaltige Information zum Klimaschutz beitragen.

Chancen für Graubünden

Im sonnenreichen Kanton Graubünden mit hoher Sensibilität seiner Einwohner und Einwohnerinnen für die Anliegen des Klimaschutzes stösst das Thema für den Umweltpreis 1999 sicherlich auf grosses Interesse. Die Chancen stehen gut. Es gilt sie wahrzunehmen und die Anzahl der mit Umweltpreisen ausgezeichneten Projekte für Graubünden zu erhöhen. 1996 wurden von der Arge Alp die beiden Projekte "Natur- und Landschaftsschutz in Trimmis" der Naturkundlichen Vereinigung und der Bauernvereinigung Trimmis sowie "Alpine Solarmobil Europameisterschaft" des Fördervereins Tour de Sol und des Verkehrsvereins Graubünden mit Anerkennungs-Urkunden ausgezeichnet. 1997 ging der zweite Preis für das Projekt "Siddhartha" an die Interessengemeinschaft Lebendige Landquart und die Umweltgruppe Pro Prättigau. Die Naturkundliche Vereinigung Trimmis erhielt 1997 auch einen Preis der Binding-Stiftung in Schaan. Weitere Preise für Natur- und Umweltschutz der Binding-Stiftung gingen 1986 an Dr. Hans Ulrich Hollenstein, Chur, für seine Leistungen im Dienste des Naturschutzes, 1989 an Dr. Walter Trepp, Chur (), für seinen Einsatz zu Gunsten des naturgemässen Waldbaus, 1990 an Hans Moser, Laax, für den engagierten Umwelteinsatz als Karikaturist und Autor, 1991 für das internationale Projekt zur Wiederansiedlung des Bartgeiers in den Alpen und 1993 an die Naturschutzgruppe Val Müstair für den Einsatz zur Erhaltung von Natur- und Landschaftswerten im Münstertal.

Preisverleihung im Juni 1999

Gestiftet wurde der Preis von den Regierungschefs der Arge Alp. Dieser gehören in der Schweiz die Kantone Graubünden, Tessin und St. Gallen an. Aus den umliegenden Alpenländern zählen der Freistaat Bayern, das Bundesland Baden-Württemberg, die österreichischen Bundesländer Salzburg, Tirol und Vorarlberg sowie die italienischen Provinzen Südtirol, Trento und die Region Lombardei dazu. Der Umweltpreis der Arge Alp besteht aus einem Objekt mit Symbolwert. Zusätzlich können an die Preisträger und Preisträgerinnen Barpreise abgegeben werden. Verliehen werden soll der Preis im Rahmen der Konferenz der Regierungschefs der Arge Alp im Juni 1999 im Kanton Tessin.

Eingabetermin: 31. Dezember 1998

Der Umweltpreis der Arge Alp wird in allen Mitgliedsländern ausgeschrieben. Anlaufstelle für Bewerberinnen und Bewerber aus dem Kanton Graubünden ist das Amt für Umweltschutz Graubünden, Gürtelstrasse 89, 7001 Chur. Dort können die detaillierten Ausschreibungsunterlagen bezogen werden. Die Bewerbungen müssen bis zum 31. Dezember 1998 eingereicht werden.

Gremium: Erziehungs-, Kultur- und Umweltschutzdepartement Graubünden

Quelle: dt Regierungsrat Joachim Caluori

Data: 19.11.1998

Premi d'ambient 1999 da la Arge Alp: s'annunziar ussa!

Il premi d'ambient da la cuminanza da lavur dals pajais da las Alps (Arge Alp) vul premiar l'engaschament en favur da l'ambient en il territori alpin ed animar da suandar quest exempel. Sco novaziun sa drizza il premi d'ambient 1999 tematicamain sin mesiras per la protecziun dal clima. Il termin da publicaziun dura fin la fin da december 1998.

Per il premi d'ambient 1999 da l'Arge Alp pon candidar abitantas ed abitants, vischnancas, interpresas, federaziuns ed organisaziuns ch'èn sa fatgs meritaivels per l'ambient. Els vegnan envidads d'annunziar a l'Arge Alp lur projects tar la protecziun dal clima.

Tema 1999: Protecziun dal clima

En il territori da las Alps èn las midadas dal clima spezialmain significativas. La protecziun dal clima è perquai ina da las finamiras surordinadas da la politica da l'ambient. Tschertgads èn projects cun mesiras concretas e cumplessivas per la protecziun dal clima. Els ston gia esser realisads e ston chaschunar ina reducziun da la contaminaziun da l'aria tras dioxid carbonic. Pussaivels èn tranter auter mesiras directivas da spargnar energia, u l'adiever da funtaunas d'energia regenerablas. Ultra da quai pon ins inoltrar acziuns che contribueschan a la protecziun dal clima tras infurmaziun efficazia.

Vistas per il Grischun

En il chantun Grischun, ritg da sulegl e cun abitantas ed abitants fitg sensibels per ils giavischs da la protecziun dal clima, vegn il tema per il premi d'ambient 1999 segir e franc a chattar grond interess. Las vistas èn bunas. Ins sto profitar da l'occasiun ed augmentar il dumber da projects per il Grischun ch'han obtegnì premis d'ambient. L'onn 1996 ha l'Arge Alp premià cun documents da renconuschientscha ils dus projects "Protecziun da natira e cuntrada a Trimmis" da l'uniun d'istorgia natirala e da l'uniun da purs da Trimmis sco er la "Maestranza europeana alpina da mobils solars" da l'uniun da promoturs Tour de Sol e da la societad da traffic dal Grischun. 1997 è il segund premi per il project "Siddhartha" vegnì surdà a la cuminanza d'interess "Lebendige Landquart" ed a la gruppa d'ambient Pro Prättigau. L'uniun d'istorgia natirala da Trimmis ha obtegnì il 1997 er in premi da la fundaziun Binding a Schaan. Ulteriurs premis per la protecziun da la natira e da l'ambient da la fundaziun Binding èn ids 1986 a dr. Hans Ulrich Hollenstein, Cuira, per sias prestaziuns en servetsch da la protecziun da la natira, 1989 a dr. Walter Trepp, Cuira (+) per sia lavur en favur da la selvicultura confurm a la natira, 1990 a Hans Moser, Laax, per ses engaschament per l'ambient sco caricaturist ed autur, 1991 al project internaziunal per la recolonisaziun dal tschess barbet en las Alps e 1993 a la gruppa da protecziun da la natira Val Müstair per ses sforzs per mantegnair valitas da natira e cuntrada en la Val Müstair.

Surdada dals premis il zercladur 1999

Il premi è vegnì regalà dals schefs da regenza da l'Arge Alp. Da la Svizra fan part da questa ils chantuns Grischun, Tessin e S. Gagl. Or dals pajais alpins vischins fan part il stadi liber da Baviera, il pajais federativ Baden-Württemberg, ils pajais federativs austriacs Salzburg, Tirol e Vorarlberg sco er las provinzas talianas Tirol dal sid, Trento e la regiun Lumbardia. II premi d'ambient da l'Arge Alp consista d'in object cun valita simbolica. Ultra da quai pon las premiadas ed ils premiads obtegnair premis en contant. Il premi duai vegnir surdà en il rom da la conferenza dals schefs da regenza da l'Arge Alp il zercladur 1999 en il chantun Tessin.

Termin d'inoltraziun: 31 da december 1998

Il premi d'ambient da l'Arge Alp vegn publitgà en tut ils pajais commembers. Post da contact per candidatas e candidats dal chantun Grischun è l'uffizi per la protecziun da l'ambient dal Grischun, Gürtelstrasse 89, 7001 Cuira. Là pon ins retrair tut la documentaziun detagliada da publicaziun. las candidaturas ston vegnir inoltradas fin ils 31 da december 1998.

Gremi: Departament d'educaziun, cultura ed ambient dal Grischun

Funtauna: rg cusseglier guvernativ Joachim Caluori

Data: 19.11.1998